ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተስፋ ዝተገብረሉ ክታበት ኤችኣይቪ ኣይሰመረን 4 ለካቲት 2020 ምንጪ ስእሊ, Getty Images ሕማም ኤይድስ ንዘስዕብ ኤችኣይቪ ቫይረስ ንኽከላኸል ተስፋ ዝተነበረሉ ክታበት ከምዘይተዓወተ ተሓቢሩ። እቲ ተስፋ ተገይርሉ ዝነበረ ክታበት ኣብ ደቡብ ኣፍሪቃ፡ ኣብ ልዕሊ 5,000 ሰባት ዝተፈተነ ኮይኑ፡ ንኤችኣይቪ ክከላኸል ብዘይምኽኣሉ ከምዝተቛረጸ፡ ሃገራዊ ትካል ጥዕና (NIH) ኣፍሊጡ። ኣብቲ ስራሕ ዝተዋፈሩ ሰብ ሞያ ጥዕና በቲ ውጽኢት እኳ እንተሓዘኑ፡ ነቲ ሕማም ንምክልኻል ዝግበር ፈተነታት ክታበት መከላኸሊ ኤችኣይቪ ክቕጽል ተጸብዮም። 'ኣደይ ኤችኣይቪ ከምዘለኒ ከይነገረትኒ ሞይታ' ለበዳ ኤችኣይቪ ኤይድስን ግንዛበ ሕብረሰተብን ኣብ ትግራይ ዚምባብያዊ ፓስተር 'ስኑዕ መድሓኒት ኤችኣይቪ' ብምሻጥ ተፈሪዱ እዚ ክታበት ኣብ ታይላንድ ብዝተገበረ ፈተነ፡ ሰባት ካብዚ ሕማም ንምክልኻል የኽእሉ እዮም ካብ ሞንጎ ዝተብሃሉ ዓይነታት ክታበት ተስፋ ተገይርሉ ነይሩ። ኣብ ዓለም ዝተፈላለዩ ዓይነታት ኤችኣይቪ ዘለዉ ኮይኖም፡ እዚ ክታበት ብዙሓት ሰባት ብኤችኣይቪ ካብ ሞንጎ ዝተሓዙለን ሃገራት ሓንቲ ኣብ ዝኾነት ኣብ ደቡብ ኣፍሪቃ ንዝርከብ ዓይነት ኤችኣይቪ ንምክልኻል እዩ ተዳሊዉ ነይሩ። እዚ ክታበት ኣብ ካልኦት ሃገራት ንዝርከቡ ዓይነታት ኤችኣይቪ እውን፡ ክታበት ንምድላው ክሕግዝ ተተስፍይሉ ነይሩ። ወለንተኛታት ኣብ ዝኾኑ ሰባት ዝተፈተነ እዚ ክታበት፡ ካብ ሞንጎ ዝተኸተቡ እቶም 129 ሰባት እቲ ቫይረስ ዝተረኸቦም እንትኸውን፡ እዚ ክታበት ካብ ሞንጎ ዘይወሰዱ ድማ 123 ሰባት በዚ ሕማም ተለኺፎም እዮም። እዚ ውፅኢት ኣብዚ ምርምር ንዝተዋፈሩ ሰብሞያ ተስፋ ዘቑረፀ ኮይኑ ኣሎ። ይኹን'ምበር ነዚ ሕማም ንምክልኻል ዘኽእል ክታበት ንምርካብ ዝግበር ፃዕሪ ግና፡ ክቕፅል ኣለዎ ዝብል እምነት እዩ ዘለዎም። ዋላ'ኳ በዚ ሕማም ንከይትተሓዝ ዝከላኸል በብመዓልቱ ዝውሰድ pre-exposure prophylaxis ዝተባሃለ መድሓኒት እንተሃለወ፡ በብመዓልቱ ካብ ምውሳድ ብዝዘለለ ግና ክታበት ክኸውን ኣይከኣለን። መድሓኒት pre-exposure prophylaxis ኣብ ዘይብለን ሃገራት ድማ፡ ቫይረስ ኤችኣይቪ ንምክልኻል፡ ፆታዊ-ርክብ ካብ ምፍፃም ምዕቃብ ወይ ድማ ኮንዶም ምጥቃም እንኮ ኣማራፂ ከምዝኾነ ሰብሞያ ይሕብሩ። ተመራመርቲ እዚ ዓውዲ ኣብ ዘዳለውዎም ኣፋውስ፡ መድሓኒት ፀረ-ኤችኣይቪ፡ እቲ ቫይረስ ኣብ ደሞም ዝርከብ ሰባት ነዊሕ ዕድመ ንክነብሩን ጥዕነኦም ንክሕለውን ኣኽኢሉ እዩ። ሰብሞያ፡ ዋላ'ኳ ኤችኣይቪ ንምክልኻልን ንምሕካምን ዘኽእሉ ዝተፈላለዩ ኣማራፅታት እንተሃለዉ፡ ሰባት ብቫይረስ ኤችኣይቪ ንከይተሓዙ ዝገብር ክታበት ምርካብ ግና ወሳኒ ጉዳይ ከምዝኾነ እዮም ዝዛረቡ። ተዛማዲ ትሕዝቶ ቪድዮ, ኤችኣይቪ ኤይድስ ንምግታእ ዝሰርሕ 'ንጉስ ኮንደም' ስተንሌይ ኣብ ኣፍሪቃ ኮንደም ብምዕዳል ዝርግሐ ኤችኣይቪ ቫይረስ ንምንካይ ዝሰርሕ 'ንጉስ ኮንደም' እዩ።2 ታሕሳስ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
